Kým v predchádzajúcom období bolo dlhodobo na prvom mieste Rakúsko, práve v treťom kvartáli sa vo výške vstupu kapitálu dostalo na prvú priečku Nemecko. Jeho podiel predstavuje 3,554 miliardy Sk, čo je 25,9-percentný podiel celkového objemu zahraničného kapitálu v SR. Už spomínané Rakúsko je druhé s objemom 3,327 mld Sk (24,2 percenta). Nasleduje Česká republika s 1,573 mld Sk (11,4 percenta), USA s 1,366 mld Sk (10,1 percenta) a miliardový objem prekračuje ešte Francúzsko s 1,152 mld Sk (8,4 percenta).
Rakúsko si zachováva prvenstvo v počte organizácií, do ktorých so svojím kapitálom vstúpilo. Je ich 1247, ČR pôsobí so svojím kapitálom v 1027 organizáciách a Nemecko na treťom mieste má kapitál v 880 spoločnostiach.